Luettelo televisiosarjan Buffy, vampyyrintappaja jaksoista
Jaksot > Ensimmäinen tuotantokausi (1997)

| # | Σ # | Nimi | Suomeksi | Ohjaus | Käsikirjoitus | Alkup>  esityspäivä | Tuotanto- koodi |
| --- | --- | --- | --- | --- | --- | --- | --- |
| 0 | 0 | Unaired pilot | Esittämätön pilottijakso | Joss Whedon | Joss Whedon | ei esitetty | 4V79 |
Buffy erotetaan koulustaan Los Angelesissa hänen poltettuaan koulun liikuntasalin. Hän muuttaa äitinsä kanssa Sunnydalen kaupunkiin. Uudessa koulussaan Buffy tapaa Cordelian, Willow’n ja Xanderin. Vampyyri houkuttelee Willow’n ansaan koulussa. Buffy tulee Xanderin kanssa apuun ja tappaa vampyyrit yhtä lukuun ottamatta; selvinnyt vampyyri kertoo tapahtuneesta Masterille. 
| 1 | 1 | Welcome to the Hellmouth | Ystäviä ja paholaisia | Charles Martin Smith | Joss Whedon | 10. maaliskuuta 1997 | 4V01 |
Buffy aloittaa koulun uudessa kotikaupungissaan Sunnydalessa ja tutustuu uuteen valvojaansa Rupert Gilesiin sekä joukkoon muita tuttavuuksia. Kaupungin kaduilla hän tapaa salaperäisen Angelin, joka varoittaa häntä uhkaavasta vaarasta. Joukko vampyyreita kaappaa Willow’n ja Jessen. Buffy tavoittaa kaappaajat ja taistelee heitä vastaan, mutta onnistuu pelastamaan kidnapatuista vain toisen. 
| 2 | 2 | The Harvest | Ystäviä ja paholaisia 2 | John T. Kretchmer | Joss Whedon | 10. maaliskuuta 1997 | 4V02 |
Buffy ja Xander seuraavat Jessen kaapannutta vampyyrijoukkoa kaupungin viemäreihin. Löydettyään pojan he saavat huomata tulleensa liian myöhään: Jesse on jo muutettu vampyyriksi. Xander ja Buffy pakenevat vampyyrijoukkoa pitkin Sunnydalen viemäreitä. Samaan aikaan joukon johtaja, Mestariksi kutsuttu ikivanha vampyyri, suunnittelee nousevansa maanalaisesta vankilastaan takaisin maan pinnalle Sadonkorjuu-rituaalin avulla. 
| 3 | 3 | Witch | Noitatemppuja | Stephen Cragg | Dana Reston | 17. maaliskuuta 1997 | 4V03 |
Buffy, Cordelia ja Amy pyrkivät Sunnydalen lukion cheerleader-joukkueen jäseniksi. Karsinnoissa eräs osanottaja syttyy kesken kaiken tuleen ja muutkin joukkueen jäsenet alkavat yllättäen kärsiä samankaltaisista omituisista onnettomuuksista. Scooby Gang alkaa selvittää kuka tai mikä on sattumusten takana. Tutkimusten aikana ryhmän epäilykset alkavat kohdistua Amyyn, jonka he epäilevät olevan noita. 
| 4 | 4 | Teacher’s Pet | Opettajan lemmikki | Bruce Seth Green | David Greenwalt | 24. maaliskuuta 1997 | 4V04 |
Angel varoittaa Buffya kaupunkiin saapuneesta vampyyristä, jonka toisen käden paikalla on jättimäinen terä. Sunnydalen lukion biologian opettaja löytyy päättömänä ja Scooby Gang olettaa Angelin kertoman vampyyrin olevan surman takana. Scooby Gang alkaa jäljittää vampyyria. Biologian opettajan sijainen Natalie French hurmaa lukion pojat ja värvää heidät tekemään tiedeprojektia kanssaan. 
| 5 | 5 | Never Kill a Boy on the First Date | Treffit vampyyrin kanssa | David Semel | Rob Des Hotel & Dean Batali | 31. maaliskuuta 1997 | 4V05 |
Buffyn hiljainen ja ujo luokkatoveri Owen pyytää tyttöä ulos. Giles saa selville ennustuksen, jonka mukaan vampyyri Voideltu nousee ja liittyy Mestarin joukkoihin. Hän yrittää taivutella Buffya Sunnydalen ruumishuoneelle tutkimaan liikenneonnettomuuden uhria, jonka hän uskoo olevan Voideltu. Buffy kieltäytyy, minkä seurauksena Giles suuntaa itse ruumishuoneelle. Ruumishuoneella joukko vampyyreita saartaa hänet. 
| 6 | 6 | The Pack | Hyeenalauma | Bruce Seth Green | Matt Kiene & Joe Reinkemeyer | 7. huhtikuuta 1997 | 4V06 |
Sunnydalen lukion oppilaat vierailevat paikallisessa eläintarhassa, jonne on vastikään tuotu hyeenoita Afrikasta. Xander ja joukko muita oppilaita livahtavat katsomaan karanteenissa olevia eläimiä. Buffy ja Willow hämmästyvät, kun Xander ja muut eläimiä katsomassa olleet alkavat käyttäytyä varsin eläimellisesti. Giles sivuuttaa asian pelkkänä teini-ikäisten käytöksenä, mutta tytöt epäilevät asian takana olevan muutakin. 
| 7 | 7 | Angel | Tuhon enkeli | Scott Brazil | David Greenwalt | 14. huhtikuuta 1997 | 4V07 |
Buffy ja Angel taistelevat vampyyrijoukkoa vastaan. Taistelun päätyttyä he ajautuvat suutelemaan. Kesken suudelman Angel vetäytyy pois ja järkytyksekseen Buffy huomaa tämän olevan vampyyri. Angel pakenee paikalta. Angelin luoja, vampyyri Darla, puree Joycea ja tämä viedään sairaalaan. Buffy on varma Angelin olevan äitinsä hyökkäyksen takana ja kokoaa aseensa tappaakseen vampyyrin. 
| 8 | 8 | I, Robot... You, Jane | Sinulle on postia | Stephen Posey | Ashley Gable & Thomas A. Swyden | 28. huhtikuuta 1997 | 4V08 |
Skannatessaan lukion kirjaston kirjoja tietokoneelle Scooby Gang vapauttaa tietämättään demoni Molochin kirjastaan, jonne tämä oli satoja vuosia sitten suljettu. Tietokoneen välityksellä demoni alkaa vallata ihmisiä ja tekee näistä käskyläisiään. Willow tutustuu internetissä mukavaan poikaan ja alkaa chattailla tämän kanssa. Opettaja Jenny Calender kiusoittelee Gilesia. 
| 9 | 9 | The Puppet Show | Kahlenukke | Ellen S. Pressman | Rob Des Hotel & Dean Batali | 5. toukokuuta 1997 | 4V09 |
Sunnydalen lukiossa järjestetään kykykilpailu, jonka Giles on lupautunut ohjaamaan. Lukion uusi rehtori Snyder pakottaa loputkin Scooby Gangin jäsenet osallistumaan kisaan. Eräs kykykilpailun osaanottaja murhataan ja häneltä viedään sydän. Giles epäilee asialla olleen elimiä keräilevän demonin. Scooby Gang ottaa tehtäväkseen jäljittää demonin, jonka he uskovat soluttautuneen kykykilpailuun. 
| 10 | 10 | Nightmares | Painajaisia | Bruce Seth Green | Tarina: Joss Whedon Käsikirjoitus: David Greenwalt | 12. toukokuuta 1997 | 4V10 |
Sunnydalen asukkaiden pahimmat painajaiset vaikuttaisivat käyvän toteen ja Scooby Gang ryhtyy tutkimaan tapahtumien syytä. Buffy epäilee lukionsa kampuksella näkemällään salaperäisellä pikkupojalla olevan jotakin tekemistä asian kanssa. Scooby Gangille selviää, että pikkupoika on sairaalassa koomassa makaava Billy ja heidän tehtäväkseen tulee saada Billy jälleen heräämään. 
| 11 | 11 | Out of Mind, Out of Sight | Näkymätön uhka | Reza Badiyi | Tarina: Joss Whedon Käsikirjoitus: Ashley Gable & Thomas A. Swyden | 19. toukokuuta 1997 | 4V11 |
Näkymätön voima hakkaa pojan lukion pukuhuoneessa ja Scooby Gang ryhtyy selvittämään syyllistä. Kesken tutkimusten tapahtuu toinen hyökkäys, kun Harmony työnnetään alas koulun portaita. Scooby Gang epäilee tekijän olevan kadonnut oppilas Marcie, joka on muuttunut näkymättömäksi. He ottavat suojelukseensa koulun suosituimman tytön Cordelian, jonka he arvaavat olevan Marcien seuraava kohde. 
| 12 | 12 | Prophecy Girl | Ennustus | Joss Whedon | Joss Whedon | 2. kesäkuuta 1997 | 4V12 |
Xander pyytää Buffya ulos, mutta tyttö kieltäytyy. Buffy kuulee Gilesin ja Angelin keskustelevan ennustuksesta, jonka mukaan Buffy on kohtaava Mestarin ja kuoleva koitoksessa. Pelästynyt Buffy raivostuu ja haluaa lopettaa tappajan tehtävät. Mestarin on aika nousta vankilastaan maan pinnalle ja vampyyri Voideltu saapuu hakemaan tappajaa, kohtaamaan ikivanhan vampyyrin.